# Bestyrelsesmøde d. 15/6 2022

Tilstede: Johan, Morgan, Jonas, Mads, Mette, Jette, Klaus, Pia, Hanne, Lea, Anders og Kim

Afbud: Inge-Lise

1. **Godkendelse af referat fra sidste møde.**

Godkendt.

1. **Nyt fra FU:**
	* 100-årsjubilæum blev nævnt og formanden synes, det var fantastisk, alt var lykkes og folk var glade – men man kunne godt have ønsket sig flere deltagere. En tak til alle som hjalp og deltog.
	* Cykelsponsorløb er den næste begivenhed og allerede nu skal vi forsøge at finde folk, som vil hjælpe til med planlægningen. Der er drejebog for det hele og er derfor lige til at gå til.
	* Der har været snak i byen omkring situationen i hallen og det kan medføre spørgsmål til frivillige i AIF og der opfordres til, man bare svarer, at vi blot er lejere af hallen – og ikke ejere. Anders fortalte kort om situationen og hvem bestyrelsen består af.
	* Bestyrelsesarrangement er planlagt til 23. september (med overnatning) ved Slettestrand feriecenter, hvor der vil være plads til to fra hvert udvalg. Der skal til arrangementet udarbejdes en ny frivillighedsstrategi. Udvalgene skal – inden bestyrelsesarrangementet – beskrive alle sine opgaver hen over et år, så der kan dannes et overblik over hvor, der er behov for frivillige. Fodbold har i samarbejde med DBU udarbejdet et årshjul.
2. **Regnskabsopfølgning:**
	* Der er for første gang længe oplevet et underskud.
	* Udlejning af kunstgræsbanen er gået rigtig godt for 2022.
	* Diverse tilskud plejer også at være højere, men der har ikke været søgt (fonde) lige så hyppigt/meget som der plejer.
	* Lys og varme er naturligvis stukket af i år pba. verdenssituationen.
	* Der har selvfølgelig været store udgifter forbundet til 100-års jubilæet, bl.a. udgifter til arrangementer og tøj.
	* Der skal handles lokalt – ved vores sponsorer!
	* Jette vil i øvrigt gerne minde om, at man skal rydde op efter sig i klubhuset og når man rydder op efter f.eks. arrangementer, vil det være rart, hvis ting kommer i kælderen og på plads fremfor at blive stillet rundt i klubhuset.
3. **Nyt fra udvalgene:**
	* **Fodbold:**

Præsentation af årshjul ved Mads. Årshjulet, som Mads viste, er et produkt af DBU og har adskillige funktioner.

Fordele ved årshjulet er, at det er overskueligt og detaljeret og samtidig at det er nemt at overdrage, hvis folk forlader foreningen. Derudover er opgaverne beskrevet, så de nemmere kan præsenteres for f.eks. forældre, man gerne vil inddrage. Ydermere er det et planlægninsværktøj, som giver overblik over opgaver ift. tidspunkt for udførsel. Anders sender skabelonen for opgaverne til Klaus, som sørger for alle afdelinger får den. Der skal lyde en stor ros til Mads, Anders og co. for både præsentationen af årshjulet såvel som arbejdet med årshjulet.

Herre senior rykker op til serie 3, damerne har også haft en god sæson og oldboys snakker vi ikke om.
Fodbold deltager med 20 mand til DGI Landsstævne 2022.

* + **Håndbold:**
	Håndboldfitness er det eneste der er tilbage og det vil vi rigtig gerne holde gang i.
	Der er pt. ingen ansvarlige for håndbold og det er nødvendigt at finde en, som kan stå for halbookning o.lign.
	+ **Badminton:**
	Badminton kører pt. i motionsregi og derudover med 4 seniorspiller. Kim har taget teten vedr. håndbold. Der er tilsyneladende stemning for ungdomsbadminton i byen, men der mangler trænere.
	+ **Gymnastik:**Der er afholdt gymnastikopvisning som ”gik pisse godt”. Succesen vil blive gentaget næste år. Den gamle fane blev brugt og fanebæreren fik splinter i fingrene og der forespørges, om fanen kan blive restaureret.
	Der er afholdt inspirationsdag med gymnastik og efterfølgende spisning, som også var en god dag.
	Der er kommet nye og store kræfter til i afdelingen, så gymnastikudvalget vil forsøge at forny sig på baggrund af disse.
	Der er desværre et par trænere såvel som et enkelt udvalgsmedlem der har valgt at stoppe.
	Der vil være gymnastikopvisningen ifm. Skt. Hans i anlægget.
	Frivillige i gymnastik som har brugt AIF’s time i svømmehallen om fredagen er et par gange gået skuffede hjem og der ønskes en bedre kommunikation, når denne time aflyses eller bliver anvendt til andre formål.
	+ **Svømning:**Aquacamp bliver afholdt i uge 42 i år. Tidligere er det afholdt i sommerferien, men af hensyn til de frivillige, prøver man nu at flytte det udenfor sommerferien.
	Til efteråret bliver der afholdt Halloween-fest, da det var en succes sidste år.
	+ **Motion:**
	Pt. handler det om hærvejsløbet, hvor der kommer ca. 400 gæster igennem hallen. DGI har sponseret to cykler, så folk kan komme og prøve.
	+ **60+:**60+ er gået på sommerferie.
	+ **e-Sport:**

Som noget nyt har der været tilmeldt Fortnite-hold til Esportligaen, hvor den bedste præstation blev en flot 3. plads.
Oldboysholdet oplever stadig stor tilslutning og der vil forsøges med 2 hold efter sommerferien.
I udvalget snakkes der om, hvordan vi kan promovere os selv bedre – og derfor forsøger vi med en YouTube-kanal.
DGI har kontaktet os mhp. nogle penge, vi kan bruge på et pige esport-event og der overvejes blazepods eller ”boksehandsker”.
Der er forespurgt fra esportinstruktørerne, om man kan få rettigheder til at se bookinger af klubhus mv.

* + **Sponsor:**Byen har fået en infostander ved Brugsen, som vi bør bruge så meget som muligt. abchris@mail.dk kan kontaktes hvis man har et indslag.
1. **Evt.**

Placering af multibane bliver ml. klubhus og volleybane.